Բորիս Սպասկի

Բորիս Վասիլևիչ Սպասկի (, ), խորհրդային և ֆրանսիական շախմատիստ։ Շախմատի աշխարհի 10-րդ չեմպիոն (1969 - 1972), միջազգային գրոսմայստեր (1955), ԽՍՀՄ սպորտի վաստակավոր վարպետ (1965), ԽՍՀՄ կրկնակի չեմպիոն (1961, 1973), աշխարհի պատանեկան չեմպիոն (1955), շախմատային օլիմպիադաների տասնակի մասնակից։

Սպասկին 1955 թվականին հաղթեց աշխարհի պատանեկան առաջնությունում և ընդգրկվեց հավակնորդների մրցաշարում։ Սակայն հետագա երկու անգամները չկարողացավ ընդգրկվել երկու հավակնորդական փուլերի մեջ։ 1966 թվականին նա իրավունք ստացավ մասնակցելու աշխարհի չեմպիոնի կոչման մրցամարտում Տիգրան Պետրոսյանի դեմ, սակայն պարտվեց։ Երեք տարի հետո 1969 թվականին շախմատի աշխարհի չեմպիոնության համար մղվող մրցամարտում Սպասկին նվաճեց շախմատային գահը։ 1972 թվականին նա պարտվեց Ռոբերտ Ֆիշերին շախմատի աշխարհի չեմպիոնության համար մղվող մրցամարտում։ 1976 թվականին գրոսմայստերը մեկնում է Ֆրանսիա և 2012 վերադառնում Ռուսաստան։ Նա բարձր մակարդակում շարունակում է հանդես գալ մինչև 1980 թվականի վերջը։ Այսօր տղամարդկանց մեջ կենդանի մնացած չեմպիոններից ամենածերը Բորիս Սպասկին է։

Սկզբնական շրջանում Սպասկին տարբերվում էր հարձակողական, կոմբինացիոն խաղային ոճով։ Ժամանակի ընթացքում ավելի կատարելագործեց իր սկզբնախաղային խաղացանկը, դիրքային վարպետությունը և վերջնախաղային տեխնիկան և վերելքի ժամանակ նա արդեն բազմակողմանի շախմատիստ էր, որ յուրօրինակ ուժեղ էր խաղի բոլոր փուլերում։

Վարկանիշի փոփոխության գծապատկեր

Ծանոթագրություններ 

Շախմատի աշխարհի չեմպիոններ
Շախմատի գրոսմայստերներ